Pika ta' Turuchan Il-Pika ta' Turuchan ("Ochotona turuchanensis") hija speċi ta' mammiferu plaċentat tal-familja Ochotonidae fl-ordni Lagomorpha. Din l-ispeċi tagħmel parti mill-grupp tal-piki tat-Tramuntana li hu magħmul minn 8 speċi u qegħdin miġburin kollha fis-sottoġeneru "Pika". Il-Pika ta' Turuchan għal tul ta' żmien kienet klassifikata bħala sottospeċi tal-Pika Alpina ("Ochotona alpina"). Din hija speċi endemika tar-Russja mifruxa fit-territorju ta' Krasnoyarskyi Krai. "Ochotona alpina turuchanensis" huwa sinonimu ta' "Ochotona turuchanensis".